dbk.life

MLADE MAJKE / Young Mothers
2026-04-22 20:30 - 22:15, 2026-04-19 18:00 - 19:45 (Europe/Zagreb) | Kino dvorana Visia, Poljana Paska Miličevića 3, Dubrovnik, 20000, Croatia
Novi humanistički filmski dragulj legendarne belgijske braće Dardenne donosi nam priču o pet mladih majki koje žive u skrovištu nadajući se boljoj budućnosti za sebe i djecu koja odrastaju u izuzetno teškim okolnostima…
Dobitnik nagrade za najbolji scenarij i nagrade ekumenskog žirija na festivalu u Cannesu!

Teatar Exit: Armagedonci
2026-04-22 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Svašta se skupi i svatko nešto trpi kad živi u rupi… to je tako, biti čovjek nije lako.
Zato dok još možeš… leti, trči, sanjaj, voli, grli, ljubi… i sa svojim vrijeme gubi.
Armagedonci su tragikomična predstava s glazbenim elementima o tri neobična lika koji su propali kroz zemlju te ostali zatočeni u malom fundusu kazališta. Ne znajući što se dogodilo, kakva ih je to katastrofa snašla i zašto nitko po njih ne dolazi danima, oni posumnjaju da je svijet snašao Armagedon. Dane provode u čekanju, nadanju da će ih netko spasiti i u svemu onome što se naizgled čini kao gubljenje vremena. Prisiljeni provoditi vrijeme zajedno ta tri, na prvu nespojiva lika, jedni drugima postaju sve, izvori najvećih frustracija i nadomjestak svega onoga što im nedostaje, a da toga možda nisu ni bili svjesni. Katastrofa ih je odvojila od svijeta, ali spojila jedne s drugima u vremenu koje je sve, samo ne izgubljeno.
Vrijeme je oduvijek najvrjednija i sveopća valuta. Kad čovjeku ponestaje vremena, on dobiva priliku ubrzano spoznati što mu je u životu zaista važno. I možda, bar nakratko, to i živjeti.

KONCERT ZBOROVA
2026-04-22 19:00 - 21:00 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
Narodna knjižnica Grad Dubrovnik
SRIJEDA, 22. TRAVNJA 2026.- 19:00
BESPLATAN ULAZ
Francuska
Zbor Ephémère; Dirigira: Blanche Latour
Hrvatska
Zbor Blasius; Dirigira: Maja Marušić

PRIČA O SILJANU / The Tale of Sylian
2026-04-22 19:00 - 20:30 | Kino dvorana Visia, Poljana Paska Miličevića 3, Dubrovnik, 20000, Croatia
Nikola, poljoprivrednik koji se bori s teškim posljedicama novih vladinih politika, nalazi se u situaciji da ne može prodati svoju zemlju ni usjeve. Kada njegova obitelj ode u potrazi za boljim životom u inozemstvu, Nikola prihvaća posao čuvara na odlagalištu otpada, gdje susreće ozlijeđenu bijelu rodu Siljana. Dok je njeguje i pomaže joj da se oporavi, između čovjeka i životinje stvara se neočekivana povezanost.
Od redateljice nominirane za Oscara za film Medena zemlja dolazi dirljiva i vizualno dojmljiva priča smještena u samo srce ruralne Makedonije. Riječ je o duboko potresnom filmu koji progovara o klimatskim promjenama, ekonomskim migracijama, otpornosti i tihoj snazi povezanosti.

DRAMA / The Drama
2026-04-22 18:30 - 20:15, 2026-04-20 18:30 - 20:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Novi film studija A24 u kojem glavne uloge tumače Zendaya i Robert Pattinson. Radnja prati Emmu (zaposlenicu knjižare iz Louisiane) i Charlieja (ravnatelja muzeja iz Londona), naizgled sretan, zaručeni par čiji se odnos počinje raspadati nekoliko dana prije vjenčanja, nakon niza neočekivanih otkrića. Tijekom druženja s drugim parom, odlučuju izgovoriti najgoru stvar koju su ikada napravili. Jedna ispovijed posebno uzdrma dinamiku odnosa i dovede u pitanje sve što su mislili da znaju jedno o drugome.

Cvjetni koncert
2026-04-22 17:00 - 19:00 | Ljetnikovac Sorkočević, Lapadska obala 4, Dubrovnik, Dubrovačko-neretvanska, 20000, Croatia
Turistička zajednica grada Dubrovnika organizira Cvjetni koncert povodom obilježavanja Dana planeta Zemlje, koji će se održati u srijedu, 22. travnja, u prekrasnom ambijentu ljetnikovca Sorkočević na Lapadskoj obali.
Program započinje u 17 sati predavanjem „Čovjek i zdanje: kroz izazove nasljeđa Petra Sorkočevića“, koje će održati Relja Seferović iz Zavoda za povijesne znanosti HAZU. Predavanje će publici približiti značaj kulturne baštine.
U 17.30 sati slijedi glazbeni program, nastup pijanistice Ivane Jelače, koja će izvesti ciklus „Život cvijeća“ skladateljice Dore Pejačević, jedno od najpoetičnijih djela hrvatske klavirske literature.
Posebnu atmosferu događaju dat će cvjetne dekoracije by Kike, koje će dodatno naglasiti simboliku Dana planeta Zemlje i ljepotu prirode.
Ulaz na koncert je slobodan, uz obveznu prethodnu rezervaciju putem e-maila: tic.pile@tzdubrovnik.hr.
U slučaju lošeg vremena koncert se neće održati.

Festival znanosti 2026
2026-04-22 16:00 - 19:00, 2026-04-21 16:00 - 19:00, 2026-04-20 16:00 - 17:30 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
Od 20. do 25. travnja 2026. godine održava se Festival znanosti, čija je ovogodišnja tema energija. Glavni organizator programa u Dubrovniku je Sveučilište u Dubrovniku, dok su partneri u realizaciji Zajednica tehničke kulture Dubrovačko-neretvanske županije i Zajednica tehničke kulture Grada Dubrovnika.

Sudjelovanje na svim radionicama je besplatno, ali je potrebna prijava putem obrasca: https://docs.google.com/…/1FAIpQLSefmgg…/viewform

U sklopu Festivala znanosti Zajednice tehničke kulture Grada Dubrovnika i Dubrovačko-neretvanske županije i njihove članice (Informatički klub Futura, Maritimo Recycling i Aeroklub Nimbus) održat će raznovrsne radionice:

Radionica “Reciklirana munja – izrada privjesaka na temu energije” – ponedjeljak 20. travnja u 16:00 sati u Centru za reciklažu plastike u TUP-u, Ulica Sv. Križa 3 (za učenike od 5. do 8. razreda osnovne škole i učenike 1. razreda srednje škole)
Radionica LEGO jednostavni i motorni strojevi – utorak 21. travnja u 16:00 i 17:30 sati u Centar za djecu, mlade i obitelj Dubrovnik (za učenike osnovnih škola)
Radionica Logički graditelji – srijeda 22. travnja u 16:00 i 17:30 sati u Centru za djecu, mlade i obitelj Dubrovnik (za predškolce i učenike nižih razreda osnovne škole)
Predavanje „Besplatna energija iz zraka: kako jedrilice varaju gravitaciju” – četvrtak 23. travnja u 13:00 sati na Sveučilištu u Dubrovniku, Ćira Carića 4, dvorana B25 (za učenike 7. i 8. razreda osnovne škole te učenike srednjih škola) – nije potrebna prijava
Radionica Mali inženjeri – petak 24. travnja u 16:00 i 18:00 sati u Centru za djecu, mlade i obitelj Dubrovnik (za učenike od 5. do 8. razreda osnovne škole i učenike 1. razreda srednje škole)

Festival znanosti nacionalna je manifestacija usmjerena na popularizaciju znanosti, poticanje dijaloga između znanstvene zajednice i javnosti te jačanje svijesti o važnosti znanstvenih istraživanja i obrazovanja.

#festivalznanosti #festivalznanosti2026 #fz2026 #energija

Književni susret: Hrvoje Kovačević
2026-04-22 10:45 - 11:30 | Ogranak Lapad – Dubrovačke knjižnice, Ul. dr. Ante Starčevića 24, Dubrovnik, Dubrovačko-neretvanska, 20000, Croatia
𝐃𝐮𝐛𝐫𝐨𝐯𝐚č𝐤𝐞 𝐤𝐧𝐣𝐢ž𝐧𝐢𝐜𝐞 povodom 𝐃𝐚𝐧𝐚 𝐡𝐫𝐯𝐚𝐭𝐬𝐤𝐞 𝐤𝐧𝐣𝐢𝐠𝐞 organiziraju poseban književni susret za učenike dubrovačkih osnovnih škola.

Gost susreta bit će 𝐇𝐫𝐯𝐨𝐣𝐞 𝐊𝐨𝐯𝐚č𝐞𝐯𝐢ć, jedan od najčitanijih i najomiljenijih hrvatskih autora za djecu i mlade, poznat po svojim napetim, duhovitim i maštovitim romanima. Susret će se održati 𝟐𝟐. 𝐭𝐫𝐚𝐯𝐧𝐣𝐚 s početkom u 𝟏𝟎:𝟒𝟓 u 𝐥𝐚𝐩𝐚𝐝𝐬𝐤𝐨𝐦 𝐨𝐠𝐫𝐚𝐧𝐤𝐮 𝐃𝐮𝐛𝐫𝐨𝐯𝐚č𝐤𝐢𝐡 𝐤𝐧𝐣𝐢ž𝐧𝐢𝐜𝐚.

Očekuje nas druženje ispunjeno razgovorom o knjigama, pisanju, likovima i tajnama stvaranja priča koje osvajaju generacije mladih čitatelja. Susret je namijenjen poticanju čitateljskih navika, kreativnosti i ljubavi prema književnosti.

Ciklus radionica „Arhitektura poduzetništva“ u Veloj Luci
2026-04-22 10:00 - 13:00 | Vela Luka, Korčula, Vela Luka, Dubrovačko-neretvanska, 20270, Croatia
Poduzetništvo nije samo ideja. To je način razmišljanja, donošenja odluka i upravljanja sobom kroz različite faze razvoja.

Ovaj put donosimo ciklus radionica „Arhitektura poduzetništva“ u Veloj Luci.

Kroz tri tematske radionice sudionici će raditi na:
mentalnoj pripremi za ulazak u poduzetništvo
prepoznavanju unutarnjih prepreka rasta
razvoju poduzetničkog identiteta u fazi razvoja poslovanja

Program vodi Marija Grgurević, magistra primijenjene psihologije ponašanja, s fokusom na cjeloviti pristup poduzetništvu i osobnom razvoju.

Poduzetnički inkubator Vela Luka (Općinska vijećnica)
22.04. – 24.04.2026.
10:00

Prijave:
https://forms.gle/jWrGYJzP2BYFYgyi6
czp@czp.hr | poduzetnicki.inkubator@velaluka.hr

OPROSTI, LJUBAVI / Sorry, Baby
2026-04-21 20:30 - 22:15 | Kino dvorana Visia, Poljana Paska Miličevića 3, Dubrovnik, 20000, Croatia
Agnes se dogodilo nešto strašno. No za ostatak svijeta život ide dalje. Kada joj u posjet dođe bliska prijateljica, Agnes shvaća koliko je zapravo zaglavila i odluči se ponovno vratiti među žive. Ova topla i suosjećajna drama s elementima satire zauzima novu perspektivu u pričama o seksualnom nasilju, te fokus s traumatičnog iskustva usmjerava na proces iscjeljenja. Film je producirao oskarovac Barry Jenkins („Moonlight“). Poznata kao glumica u seriji „Milijarde“, Eva Victor u svom cjelovečernjem redateljskom prvijencu impresivno utjelovljuje glavnu ulogu, a napisala je i scenarij, za koji je nagrađena na Sundanceu.
Dobitnik nagrade za najbolji scenarij na festivalu u Sundanceu!
Dobitnik nagrade Udruženja kritičara SAD-a za najbolji redateljski debi!
Nominacija za nagradu Zlatni globus u kategoriji najbolje glumice!

MOTHER MARY – IKONA / Mother Mary
2026-04-21 20:00 - 22:00, 2026-04-19 20:00 - 22:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od studija A24 dolazi priča o slavi, prijateljstvu i tajnama koje ne mogu ostati skrivene. Dvije žene. Jedna prošlost. Jedna noć koja će promijeniti sve. Uoči velikog povratničkog nastupa, legendarna pop zvijezda Mother Mary (Anne Hathaway – dobitnica Oscara® za film Les Misérables) ponovno se susreće sa svojom nekadašnjom najboljom prijateljicom i bivšom kostimografkinjom Sam Anselm (Michaela Coel), s kojom već godinama nije u kontaktu. Susret koji je trebao biti tek kratko ponovno okupljanje ubrzo otvara davno zakopane rane, potisnute tajne i neriješene emocije koje su obilježile njihov odnos. Dok se reflektori spremaju obasjati pozornicu, prošlost prijeti zasjeniti trenutak njezina velikog povratka. Film studija A24, s vrhunskom glumačkom postavom i snažnom emocionalnom pričom, vodi gledatelje iza kulisa svijeta pop-glazbe – tamo gdje se iza glamura kriju ambicija, izdaja i potraga za oprostom.

Damir Imamović trio
2026-04-21 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
‘Izvorišta u Teatru’ je novi koncertni program koji Dubrovčanima donosi world music, jazz i blues koncerte, a nema pravog načina za pokrenuti cijeli ciklus od koncerta već dokazanog ljubimca dubrovačke publike, proslavljenog sevdalijskog pjevača Damira Imamovića. On će u Kazalištu Marina Držića nastupiti sa svojim triom u kojem će, osim njega, svirati turski majstor na kamenčeu Derya Turkan i slovenski kontrabasist Žiga Golob.
Damira Imamovića ne treba posebno predstavljati. Odrastao je u obitelji sevdalijskih bardova, djeda Zaima i oca Nedžada, a u svijet tradicijske glazbe uplovio je početkom 21. stoljeća. Na početku je djelovao u sklopu Damir Imamović Tria s kojim je snimio albume “Damir Imamović Trio svira standarde” (2006.) i “Abrašević Live” (2008.). Uslijedila su dva samostalna albuma – “Damir Imamović” (2010.) i “Svrzina kuća” (2011.), da bi nakon toga osnovao Sevdah Takht Damira Imamovića s kojim je 2012. objavio istoimeni album.
Iako je od početka svoje karijere privlačio pažnju međunarodne glazbene javnosti, ključna godina za međunarodnu karijeru bila je 2016. kada je sa Sevdah Takhtom objavio album “Dvojka” za Glitterbeat Records, a kojeg je producirao Chris Eckman. Damir Imamović iz albuma u album dobiva sve veću pažnju pa je album “Singer Of Tales” 2020. godine objavila još jedna velika izdavačka kuća – Wrasse Records. Damir ga je snimio s praktično All-Star postavom: uz njega su svirali američki basist Greg Cohen (Tom Waits, David Byrne, John Zorn, Elvis Costello, Tricky…), kamenče virtuoz Derya Türkan, sigurno jedan od najvažnijih turskih glazbenika, te sjajna bh. violinistica Ivana Đurić. Album je producirao Joe Boyd (Pink Floyd, R.E.M., Nick Drake…).
To nije bio i vrhunac njegove izdavačke karijere. Naime, prošle godine je njegov novi album “The World And All That It Holds” objavila ugledna izdavačka kuća Smithsonian Folkways, a Imamović je jedan od rijetkih europskih izvođača kojem je Smithsonian objavio album. Zanimljivost kod ovog albuma je činjenica da ga je Damir napisao kao svojevrstan soundtrack novom istoimenom romanu Aleksandra Hemona. Damir je čitao Hemonov rukopis u njegovom nastajanju te skladao ovaj album koji je prošle godine završio na mnogim svjetskim top-listama u samom vrhu world music produkcije.
Damir Imamović se sa svojim triom vraća u Dubrovnik kako bi nas još jednom odveo u čaroban sevdalijski svijet.
‘Imamović’s moving voice, simultaneously delicate and strong, is given space to breathe throughout. This is folk music that connects lightning-bolt moments of emotion through the centuries, illuminating hidden stories and shimmering with electricity.” Guardian (Folk album of the month)

Putovanje unutar sebe
2026-04-21 19:00 - 21:00 | Elixir Vitae – holistički fitness studio, Zakula 28, Čelopeci, Dubrovačko-neretvanska, 20207, Croatia
Radionica slobodnog plesa Putovanje unutar sebePomoću pažnje na tijelu i na dahu, otisnuti ćemo se na putovanje unutar sebe, sve sa ciljem povezivanja sa sobom na dubljoj razini.Često hodamo kroz život preplavljeni vanjskim okolnostima, i ne dajemo si prostor za dublje povezivanje sa sobom samima i sa dubljim razinama vlastitog bića. Pažnja na tijelu i osluškivanje sebe iznutra su naši alati, pomoću kojih ćemo se uputiti na dvosatno putovanje, pokrećući naše tijelo na ovaj način, povezati ćemo se sa našim emocijama, umom i višim razinama našeg bića.Ovdje dobivate siguran prostor za istraživanje u grupi suplesača. Imate priliku izaći na spoj sa svim dubinama i nizinama vašeg bića. Svim onim što ste spremni susresti u sebi.Voditeljica će vam puštati glazbu i dvati jednostavne upute, koje će nam više ili manje pomoći da zaronimo unutar sebe a zatim i kroz pokret izrazimo ono sa čime se sretnemo.Vi birate količinu energije koju ulažete, dozu prisutnosti na koju ste spremni. Ovisno na mjestu na kojem se nalazite ova radionica za vas može biti duhovno iskustvo, meditacija u pokretu, kardio-vaskularni trening, ispušni ventil ili možda mjesto borbe sa svojim kočnicama.Pozvani ste svi bez obzira na spol, konfekcijski broj ili plesno predznanje. Ovdje ne učimo plesne korake, niti ne uvježbavamo koreografije, ovdje istražujemo koji pokret se događa ako stavim pažnju na svoje tijelo, opustim vilicu i dišem punim plućima.Plešemo bosi ili u čistoj mekanoj obući. Odjenite se slojevito.PraktikalijePreporučena donacija 20eurPočetak radionice 19h – preporuka je doći 15 minuta ranije kako bi mogli zajedno početi na vrijemeUkoliko trebate ili nudite prijevoz molim da javite voditeljici koja će vas uzajamno povezati.Prijave su obavezne, broj mjesta je ograničen a održavanje ovisi o minimalnom broju prijavljenih. Prijaviti se možete porukom na messenger ili na whatsup +385996190508
Više o voditeljiciIvana Zedniček je strastvena istraživačica, zaljubljenica u život i praksu svjesnog plesa i pokreta. Njena želja je stvoriti “plesno pleme” u Dubrovniku.

EL ECO / The Echo
2026-04-21 18:30 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Tatiana Huezo donosi sjetan portret triju obitelji i odrastanja u zabačenom selu El Eco na sjeveru Meksika, uz kadrove koji odjekuju velikom poetskom snagom. U prvoj sceni mlada majka, zajedno s djecom, trči preko strme livade kako bi spasila kozu od utapanja. Djevojčica nježno brine o svojoj baki, koja je prema legendi prva žena koja je došla u El Eco, dok njezina sestra podučava svoje lutke kao da su joj budući učenici. Očevi su uglavnom odsutni, rade u gradovima kao građevinski radnici ili prodavači, i rijetko vide svoje obitelji. U El Ecu život je sastavljen od elementarnih stvari, a priroda je naizmjenično surova i benevolentna. Djeca odrastaju brže nego drugdje, obrazuju ih žene i usađuju im brižnost prema starijim članovima zajednice, životinjama i okolišu. Istovremeno se pričaju priče o astronautima i vješticama koje djeci sišu krv, kada nema kiše objedi su oskudni ali se jedu s posebnim guštom. Jedino je Montse prejogunasta za ovaj skroman seoski život, ona želi sudjelovati u konjskim trkama i prijaviti se u vojsku da bi obišla svijet pa je odlučila okušati sreću u velikom gradu. Za Huezo meandriranje postaje režijski princip dok predano isprepliće lica i geste u nepretenciozni ruralni mozaik kojim slavi ljupkost djece i životinja te suglasje čovjeka i prirode. Huezo pažljivom kamerom zahvaća luminoznost njihova jednostavnog načina života i otkriva organske veze između svih živih bića koja tamo obitavaju.

Edukacija za iznajmljivače „Kako do više rezervacija u 2026"
2026-04-21 17:30 - 19:30 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
LINK ZA PRIJAVU: https://forms.gle/k2JdzGfsfwDd2Nav7
Ovim vas putem pozivamo na edukaciju za iznajmljivače koju organizira Adriagate pod nazivom „Kako do više rezervacija u 2026″. Edukacija će se održati u utorak, 21. 04. 2026. godine u Saloči od zrcala Narodne knjižnice Grad, na adresi Ulica od Puča 6, Dubrovnik, s početkom u 17:30 sati. Na edukaciji Vas očekuju ključne teme potkrijepljene analizama, stvarnim iskustvima gostiju i praktičnim smjernicama za uspješnije poslovanje iznajmljivača.
Datum: 21. 04. 2026. u 17:30 h (utorak)Lokacija: Saloča od Zrcala Narodne knjižnice Grad, Ulica od Puča 6, DubrovnikTrajanje edukacije: 1 h i 30 min
LINK ZA PRIJAVU: https://forms.gle/k2JdzGfsfwDd2Nav7
Edukaciju vodi Ivana Bajto Bianconi, iskusna marketinška stručnjakinja s više od 15 godina rada. Ivana dolazi iz najveće hrvatske agencije specijalizirane za posredovanje u iznajmljivanju smještaja kod domaćina – Adriagate, te ima pristup suvremenim alatima, detaljnim analizama i testiranjima, što joj omogućuje da iznajmljivačima pruži uvid u najnovije trendove turističke prakse.
Teme edukacije za iznajmljivače:Turističke statistike & promjene koje dolazeKako gosti biraju smještaj: 3 sekunde – 3 faktoraTrendovi u turizmu + AIKako do vrha tražiliceZakoni i obveze 2026: što morate znatiGdje oglašavati smještaj?
Edukacija je namijenjena privatnim iznajmljivačima, kao i svima koji se u budućnosti planiraju baviti iznajmljivanjem smještaja. Kroz program donosimo pregled aktualnih turističkih trendova i brojki, praktične savjete kako se istaknuti na tržištu te uvid u najčešće pogreške koje mogu smanjiti broj rezervacija. Saznat ćete i koja su tri ključna faktora prema kojima gosti danas biraju smještaj, kako povećati vidljivost i popunjenost kapaciteta, te što je važno znati o novim obvezama i zakonima u 2025./2026. (registracijski broj, fiskalizacija i eRačuni).
PRIJAVA NA EDUKACIJU: https://forms.gle/k2JdzGfsfwDd2Nav7

MUMIJA / Lee Cronin’s The Mummy
2026-04-20 20:30 - 22:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Legenda se vraća. I ovaj put – neće ostati zakopana. Nakon rekordnog uskrsnuća horor franšize s filmom Evil Dead Rise, scenarist i redatelj Lee Cronin okreće se jednoj od najikoničnijih horor priča svih vremena, donoseći smionu i mračnu reinterpretaciju filma Mumija.
U središtu filma je priča o obitelji čiji se život iznenada i potpuno preokreće kada njihova mlada kći Katie, koja je prije osam godina misteriozno nestala u pustinji, iznenada ponovno dolazi kući, ali više nikada neće biti ista. Ono što bi trebalo biti sretno ponovno okupljanje ubrzo se pretvara u živu noćnu moru, a obitelj mora otkriti što se dogodilo dok je bila nestala.

LA GRAZIA
2026-04-20 20:30 - 22:45 | Kino dvorana Visia, Poljana Paska Miličevića 3, Dubrovnik, 20000, Croatia
Mariano De Santis je predsjednik Republike Italije. Ali, nema veze ni sa jednim stvarnim predsjednikom; u potpunosti je plod autorove mašte. Udovac i katolik, ima kćer Doroteu, pravnicu poput njega. Kako se njegov mandat bliži kraju, usred nezanimljivih, dosadnih dana, pojavljuje se jedna od posljednjih dužnosti: odluka o dvije osjetljive molbe za predsjedničko pomilovanje. Ozbiljne moralne dileme, koje se isprepliću, na načine koje se čini nemogućim raspetljati, s njegovim privatnim životom. Vođen sumnjom, morat će odlučiti. I, s dubokim osjećajem odgovornosti, upravo će to učiniti ovaj izvanredni talijanski predsjednik.

Kuća je velika, ne može se ona nosit
2026-04-20 20:00 - 21:30, 2026-04-19 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Kazalište Marina Držića priprema novu predstavu redatelja Romana Nikolića koja se bavi osjetljivom i važnom temom: demencijom i zaboravom.
U središtu projekta je pitanje: Što ostaje kada sjećanja počnu blijedjeti?
Pozivamo vas da podijelite s nama autentične priče iz mladosti – osobne uspomene vezane uz naš grad, svakodnevicu, prve ljubavi, obiteljske trenutke, mirise, prizore, događaje kojih se još sjećate i koje ne želite da budu zaboravljene.
Svoja sjećanja i priče možete slati na e-mail: press@kmd.hr
Rok za slanje je 15. rujna.
Priče mogu biti potpisane ili anonimne, ali također možete poslati priču u vidu glasovne snimke ili tekstualnog zapisa.
Vaše priče mogu postati inspiracija i dio dramskog materijala predstave koja želi sačuvati ono što polako nestaje – osobno, kolektivno, gradsko pamćenje.
Zahvaljujemo na povjerenju i doprinosu.

Predstavljanje knjige „Propaganda slavnih“
2026-04-20 19:00 - 20:30 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
𝐏𝐫𝐞𝐝𝐬𝐭𝐚𝐯𝐥𝐣𝐚𝐧𝐣𝐞 𝐤𝐧𝐣𝐢𝐠𝐞 „𝐏𝐫𝐨𝐩𝐚𝐠𝐚𝐧𝐝𝐚 𝐬𝐥𝐚𝐯𝐧𝐢𝐡“ 𝐮 𝐃𝐮𝐛𝐫𝐨𝐯𝐚č𝐤𝐢𝐦 𝐤𝐧𝐣𝐢ž𝐧𝐢𝐜𝐚𝐦𝐚: 𝐩𝐨𝐠𝐥𝐞𝐝 𝐢𝐳𝐚 𝐤𝐮𝐥𝐢𝐬𝐚 𝐢𝐧𝐝𝐮𝐬𝐭𝐫𝐢𝐣𝐞 𝐬𝐥𝐚𝐯𝐧𝐢𝐡

U 𝐩𝐨𝐧𝐞𝐝𝐣𝐞𝐥𝐣𝐚𝐤, 𝟐𝟎. 𝐭𝐫𝐚𝐯𝐧𝐣𝐚 u 𝟏𝟗 𝐬𝐚𝐭𝐢, u 𝐒𝐚𝐥𝐨č𝐢 𝐨𝐝 𝐳𝐫𝐜𝐚𝐥𝐚 𝐍𝐚𝐫𝐨𝐝𝐧𝐞 𝐤𝐧𝐣𝐢ž𝐧𝐢𝐜𝐞 𝐆𝐫𝐚𝐝, bit će predstavljena knjiga „𝐏𝐫𝐨𝐩𝐚𝐠𝐚𝐧𝐝𝐚 𝐬𝐥𝐚𝐯𝐧𝐢𝐡“,, autorica prof. dr. sc. 𝐌𝐢𝐫𝐞𝐥𝐞 𝐇𝐨𝐥𝐲 i doc. dr. sc. 𝐍𝐢𝐤𝐨𝐥𝐢𝐧𝐞 𝐁𝐨𝐫č𝐢ć.

Knjiga „Propaganda slavnih“ istražuje fascinantan svijet stvaranja slave, otkrivajući kako se gradi imidž, na koji se način identitet pretvara u dojam te zašto je vještina komunikacije često moćnija od same istine. Autorice čitatelje i publiku vode iza kulisa domaće i svjetske scene, razotkrivajući mehanizme djelovanja jedne od najutjecajnijih industrija današnjice – industrije slavnih.

PERAST RANJENI BROD
2026-04-20 19:00 - 20:30 | Kino dvorana Visia, Poljana Paska Miličevića 3, Dubrovnik, 20000, Croatia
Film donosi snažnu i emotivnu priču o legendarnom Jadrolinijinom brodu Perast, ali i o tragičnoj sudbini koja je u Domovinskom ratu zadesila njegovu posadu.
U floti Jadrolinije brod Perast godinama je svakodnevno plovio između Dubrovnika, Elafitskih otoka i Mljeta. Bio je mnogo više od običnog broda: njime su na otoke stizali ljudi, djeca-školarci, pisma, vijesti i namirnice. Na njegovoj palubi rađala su se prijateljstva i ljubavi, stvarale uspomene i ispisivale male životne priče stanovnika otoka. Zato su ga mnogi Mljećani nazivali jednostavno – vapor s dušom.

Župski pjat
2026-04-20 08:00 - 2026-04-27 20:00 | Župa Dubrovačka, Župa Dubrovačka, Dubrovačko-neretvanska, Croatia
Ponedjeljak, 20. travnja
Jutarnji program
Od 8 do 11 sati: Interaktivne radionice s vrtićkom djecom + čitanje legende iz župskog Zbornika
13:20 prostor OŠ Župa dubrovačka: KUD Marko Marojica i OŠ Župa dubrovačka – prezentacija folklora kroz satove folklora i živu baštinu
*edukativni program namijenjen vrtićkoj i školskoj djeci
Popodnevni program
19:00 Predavanje višeg kustosa, voditelja Etnografskog muzeja Ivice Kipre
Lokacija: Dom u Buićima
*suradnja Dubrovačkih muzeja i Festivala Župski pjat
Utorak, 21. travnja
Jutarnji program
8 do 11 sati: Edukacije osnovnoškolske djece – EduKido LEGO interaktivne radionice
Lokacija: Škola na Kantulama
*edukativni program namijenjen vrtićkoj i školskoj djeci
Popodnevni program
18:00 Predavanje uz prezentaciju nove aplikacije o filmskim lokacijama našeg kraja
Predavač: mag. hist. Ivan Lujo
*predavanje na engleskom jeziku
Lokacija: Mlini
Srijeda, 22. travnja
10:00 Dan planeta Zemlje
Interaktivno predavanje i radionica u Zavodu za mediteranske kulture (pokušalište Čibača) – kvalitetno posađen vrt i nutritivna vrijednost lokalnih mediteranskih kultura
Lokacija: Rasadnik Čibača
*suradnja Festivala Župski pjat i Zavoda za mediteranske kulture Sveučilišta u Dubrovniku
Četvrtak, 23. travnja
10:00 do 12:00 Predstavljanje pogona za uzgoj bioklica uz radionicu pokretanja klijanja temeljem tradicijskih kultura
Lokacija: Krstac (staklenik)
Popodnevni program
Ruzmarin & Mirna Sentić
više info: finalmente.srebreno@gmail.com
Petak, 24. travnja
14:00 Posjet OPG-u Kristović, dobitnicima srebrne medalje na prestižnom natjecanju NYIOOC World Olive Oil Competition u New Yorku
Lokacija: OPG Kristović
Subota, 25. travnja
10:00 do 12:00 Likovno-edukativna radionica Župska fauna (6–12 godina)
Voditeljica: viša kustosica pedagoginja Dubravka Tullio
*suradnja Prirodoslovnog muzeja Dubrovnik i Festivala Župski pjat
Lokacija: izvor Bravinjac
Popodnevni program
15:00 do 17:00 Radionica izrade domaće tjestenine s limunom (bezglutenska)
Voditeljica: Ane Čerjan
Lokacija: OPG Jović Lemon Gardens
Nedjelja, 26. travnja
14:00 Postranjskim koracima: šetnja kroz burnu povijest Postranja
Trajanje: 2 sata
Predavač: Domagoj Kristović
Ponedjeljak, 27. travnja
Jutarnji program
8:00 do 11:00 Edukativni program u OŠ Župa dubrovačka: ljekoviti vrt i izrada funkcionalnih poklona/suvenira (sapuni)
*edukativni program namijenjen vrtićkoj i školskoj djeci
Popodnevni program
18:00 Lutkarski teatar Aster: predstava
Lokacija: Samostan sv. Vicenca
Organizator zadržava pravo izmjene programa.
Više informacija: info@zupski-pjat.com

TAJNI AGENT / The Secret Agent
2026-04-19 20:00 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Radnja filma vodi nas u Brazil 1977. godine. Marcelo, tehnološki stručnjak u ranim četrdesetima, je u bijegu. Nadajući se ponovnom susretu sa sinom, putuje u Recife tijekom karnevala, ali ubrzo shvaća da grad nije sigurno utočište kakvo je očekivao. U neprijateljskom okruženju, Marcelo je prisiljen živjeti u tajnosti nakon što primi prijetnje od moćnog poslovnog čovjeka. Predah od opasnosti koja ga okružuje pronalazi u odnosu sa sinom, kojeg je ostavio na brigu baki i djedu.
Ali njegov je život obilježen stalnom prijetnjom da ga možda neće moći ponovno vidjeti. Njihov jedini izlaz je pokušati napustiti zemlju.

*** Nominiran za Oscara 2026. u kategorijama: najbolji film, glavni glumac, međunarodni film, casting

SUPER MARIO GALAXY FILM / The Super Mario Galaxy Movie
2026-04-19 16:00 - 17:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
U filmu koji pratimo nove dogodovštine Super Maria koji se upušta u svemirsku avanturu, istražuje kozmičke svjetove i suočava se s galaktičkim izazovima daleko od poznatog Kraljevstva gljiva.
Super Mario Galaxy Film je animirani film temeljen na svijetu Super Mario Bros. i prati Super Mario Bros. Film, koji je izašao 2023. godine i zaradio više od 1,3 milijarde dolara diljem svijeta. Oba naslova, prvi iz 2023. i Super Mario Galaxy Film producirali su Chris Meledandri iz Illuminationa i Shigeru Miyamoto iz Nintenda.
Film će sufinancirati Universal Pictures i Nintendo, a Universal Pictures će ga objaviti diljem svijeta. Film Super Mario Galaxy Movie režirali su povratnici filmaši Aaron Horvath i Michael Jelenic, prema scenariju povratnika scenarista Matthewa Fogela, a Brian Tyler se vraća kao skladatelj glazbe.

Humanitarni buvljak 2.0
2026-04-19 10:00 - 18:00 | Studentski dom, Marka Marojice 2b, Dubrovnik, Dubrovačko-neretvanska, 20000, Croatia
Potroši minimalno, pomozi maksimalno!
✨ Nakon što je prvi buvljak bio totalni hit, ostalo je još stvari koje nisu doživjele svoj trenutak… i sada im dajemo novu priliku! 🔥
Drugi buvljak znači više vintage dragulja, kul sitnica i unikatnih komada koji čekaju baš tebe da ih otkriješ. 🛍️💫 Ovo nije samo shopping – ovo je prilika da uloviš ono što je prošli put ostalo skriveno, da se zabaviš s ekipom te da usput pomogneš.
📢 Sav prihod od buvljaka ide udruzi ‘Tata je tata’ kao podrška njihovoj misiji i pomoć potrebitim obiteljima u Dubrovniku i okolici. ❤️
Dođi i provjeri što smo pripremili: možda pronađeš savršeni outfit, jedinstveni detalj za svoj dom ili nešto što nisi ni znao da ti treba. Atmosfera je opuštena, vibe je odličan, a energija je još jača nego prvi put! ✨
📍 Studentski dom Dubrovnik
🗓️18.–19. travnja, 10:00–18:00
Ne propusti priliku da budeš dio ovog iskustva – jer najbolji komadi čekaju da ih netko baš sada otkrije!
#BuvljakVibes #StudentskiDom #Dubrovnik #VintageLove #ShoppingFun HumanitarniBuvljak HiddenGems GoodVibesOnly TataJeTata
